CELEX: 32013R0197
Language: lv
Date: 2013-03-07 00:00:00
Title: Komisijas Īstenošanas regula (ES) Nr. 197/2013 ( 2013. gada 7. marts ), ar kuru groza Īstenošanas regulu (ES) Nr. 80/2012, ar ko nosaka bioloģisko un ķīmisko vielu sarakstu, kas paredzēts Padomes Regulas (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem, 53. panta 1. punkta b) apakšpunktā

8.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 65/15
            
         KOMISIJAS ĪSTENOŠANAS REGULA (ES) Nr. 197/2013
   (2013. gada 7. marts),
   ar kuru groza Īstenošanas regulu (ES) Nr. 80/2012, ar ko nosaka bioloģisko un ķīmisko vielu sarakstu, kas paredzēts Padomes Regulas (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem, 53. panta 1. punkta b) apakšpunktā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 16. novembra Regulu (EK) Nr. 1186/2009, ar kuru izveido Kopienas sistēmu atbrīvojumiem no muitas nodokļiem (1), un jo īpaši tās 53. panta 1. punkta b) apakšpunktu,
   tā kā:
   
               (1)
            
            
               Komisijas Īstenošanas regulā (ES) Nr. 80/2012 (2) ir noteikts bioloģisko vai ķīmisko vielu saraksts, kas paredzēts Regulas (EK) Nr. 1186/2009 53. panta 1. punkta b) apakšpunktā.
            
         
               (2)
            
            
               Īstenošanas regula (ES) Nr. 80/2012 būtu jāgroza, iekļaujot sarakstā divas vielas, kurām pašlaik Savienības muitas teritorijā nav līdzvērtīgu produktu.
            
         
               (3)
            
            
               Turklāt vairs nav vajadzības atstāt sarakstā vielu, kura pašlaik ir iekļauta Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (3) I pielikuma trešās daļas 3. pielikumā attiecībā uz farmaceitiskām vielām, kas ir atbrīvotas no nodokļiem.
            
         
               (4)
            
            
               Tāpēc būtu attiecīgi jāgroza Īstenošanas regula (ES) Nr. 80/2012.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 80/2012 I pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 324, 10.12.2009., 23. lpp.
   
      (2)  OV L 29, 1.2.2012., 33. lpp.
   
      (3)  OV L 256, 7.9.1987., 1. lpp.
   
      PIELIKUMS
      Īstenošanas regulas (ES) Nr. 80/2012 I pielikumu groza šādi:
      
                  1)
               
               
                  pēc rindas ar KN kodu ex 2845 90 90 ((Skābeklis-18) Ūdens) iekļauj šādu rindu:
                  
                               
                           
                           
                              “ex 2849 90 90
                           
                           
                              Titāna silīcija karbīds pulvera veidā ar tīrības pakāpi 99 masas % vai augstāku”;
                           
                        
            
                  2)
               
               
                  pēc rindas ar KN kodu ex 2926 90 95 (2-naftonitrils) iekļauj šādu rindu:
                  
                               
                           
                           
                              “ex 2934 99 90
                           
                           
                              Morfolīna fosfordiamidāta oligomēri (morfolīna oligonukleotīdi)”;
                           
                        
            
                  3)
               
               
                  svītro šādu rindu:
                  
                              “0014364-6
                           
                           
                              ex 2923 90 00
                           
                           
                              Dekametonija bromīds (INN)”.